TKS บวกแรง 6% ส่งซิกงบครึ่งปีหลังสวย! เริ่มบันทึกกำไร SABUY หลังเข้าถือหุ้น 9.68%
TKS บวกแรง 6% ส่งซิกงบครึ่งปีหลังสวย! เริ่มบันทึกกำไร SABUY หลังเข้าถือหุ้น 9.68%  แนะซื้อเคาะเป้าสูง 17.90 บาท
TKS บวกแรง 6% ส่งซิกงบครึ่งปีหลังสวย! เริ่มบันทึกกำไร SABUY หลังเข้าถือหุ้น 9.68%  แนะซื้อเคาะเป้าสูง 17.90 บาท
14 ก.ย. 2564

ผู้สื่อข่าวรายงานว่า วันนี้(14 ก.ย.2564) ราคาหุ้นบริษัท ที.เค.เอส. เทคโนโลยี จำกัด (มหาชน) หรือ TKS ณ เวลา 15.27 น. อยู่ที่ระดับ 12.20 บาท บวก 0.70 บาท หรือ 6.09% ด้วยมูลค่าซื้อขาย 286.78 ล้านบาท

โดยนายจุติพันธุ์ มงคลสุธี กรรมการผู้จัดการ TKS กล่าวว่า แนวโน้มธุรกิจในช่วงครึ่งปีหลัง 2564 คาดจะยังสามารถเติบโตได้ โดยจะรับรู้กำไรจากการเข้าถือหุ้น SABUY สัดส่วน 9.68% ขณะเดียวกัน SABUY ถือหุ้นในบริษัท ทีบีเอสพี จำกัด (มหาชน) หรือ TBSP ในสัดส่วน 73.48%  ซึ่ง TKS ถือหุ้น TBSP ในสัดส่วน 25%
สำหรับการจับมือเป็นพันธมิตรกับ SABUY ทำให้มีการเปลี่ยนแปลงทางธุรกิจ ไปมุ่งเน้นเป็นบริษัทที่เกี่ยวข้องกับเทคโนโลยี รวมทั้งยังช่วยเสริมให้กลุ่ม TKS ซึ่งรวมถึง TBSP และบริษัท ซินเน็ค (ประเทศไทย) จำกัด (มหาชน) หรือ SYNEX มีความแข็งแกร่งมากขึ้น
โดยทำให้เกิดระบบนิเวศด้านเทคโนโลยี สร้างการเติบโต และเพิ่มความหลากหลายของธุรกิจการให้บริการสิ่งพิมพ์และธุรกิจบัตรพลาสติกของกลุ่ม TKS  ที่จะมีโอกาสเข้าถึงฐานลูกค้ารายใหม่ ในตลาดการเงินอิเล็กทรอนิกส์และการบริหารจัดการศูนย์อาหาร ซึ่งเป็นคู่ค้าเดิมของ SABUY รวมถึง TBSP ก็มีโอกาสร่วมลงทุนในธุรกิจการจำหน่ายสินค้าผ่านตู้ขายสินค้าอัตโนมัติของ SABUY ด้วยต้นทุนที่ลดลง
ด้านบล.ฟินันเซีย ไซรัส ระบุในบทวิเคราะห์ (9 ก.ย.64) TKS แนะนำ “ซื้อ” ราคาเป้าหมาย 17.90 บาท ระยะสั้นคาดได้อานิสงส์เชิงบวกจากลูกอย่าง SYNEX ที่กำลังจะเข้า High Seasonตามการเปิดตัวสินค้าใหม่ของ Apply กลางเดือน ก.ย.นี้และเข้าขายในไทยภายในเดือน ต.ค. รวมถึงการต่อยอดรุกธุรกิจตลาดสินค้า IT มือสอง
มอง Valuation TKS ยังถูกเกินไป ปัจจุบัน Discount จาก NAV ของ SYNEX เกือบ 50% และยังไม่รวมมูลค่าการลงทุนใน SABUY ที่จะเข้าถือหุ้น 9.68% สิ้นปีนี้รวมถึงธุรกิจโรงพิมพ์ของ TKS แนวรับ 10.80-11 บาท แนวต้าน 11.40-11.60//12 บาท